เงินบาทปิดตลาด32.43/44
ธนาคารกรุงศรีอยุธยา รายงาน เงินบาทปิดตลาดที่ระดับ 32.43/44 ปรับตัวอ่อนค่าตามภูมิภาค
29 มิ.ย. 2553

ธนาคารกรุงศรีอยุธยา รายงาน เงินบาทปิดตลาดที่ระดับ 32.43/44 ปรับตัวอ่อนค่าตามภูมิภาค
นักบริหารเงินจากธนาคารกรุงศรีอยุธยา เปิดเผยว่า เงินบาทปิดตลาดเย็นนี้อยู่ที่ระดับ 32.43/44 บาท/ดอลลาร์ ปรับตัวอ่อนค่าจากเปิดตลาดช่วงเช้าที่ระดับ 32.37/39 บาท/ดอลลาร์ โดยระหว่างวันไปทำโลว์ที่ระดับ 32.38 บาท/ดอลลาร์ และทำไฮที่ระดับ 32.44 บาท/ดอลลาร์ ซึ่งเป็นการปรับตัวไปในทิศทางเดียวกันกับภูมิภาค
"(เงินบาท)อ่อนค่าช่วงท้ายตลาดตามข่าวลือเรื่องตัวเลขเศรษฐกิจของจีนจะออกมาไม่ค่อยดี และสารพัดข่าวลือ แต่ currency ตอบสนองแรง major หลักๆ ร่วงลงมาเป็นร้อย แต่เมื่อเทียบเป็นเปอร์เซ็นต์แล้วเราอ่อนค่าน้อยกว่าคนอื่น" นักบริหารเงิน ระบุ
สำหรับการเคลื่อนไหวของสกุลเงินหลักต่างประเทศช่วงเย็นนี้ เงินเยนอยู่ที่ระดับ 88.80/82 เยน/ดอลลาร์ จากเช้านี้ที่ระดับ 89.32/36 เยน/ดอลลาร์ ส่วนเงินยูโรอยู่ที่ระดับ 1.2192/2195 ดอลลาร์/ยูโร จากระดับ 1.2284/2288 ดอลลาร์/ยูโร
นักบริหารเงิน คาดว่า วันพรุ่งนี้เงินบาทจะเคลื่อนไหวอยู่ในกรอบระหว่าง 32.40-32.50 บาท/ดอลลาร์